Zoja e Shkodrës

Zoja e Shkodrës apo Zoja e Kshillit të Mirë, është një ikonë e Shën Marisë me Jezusin fëmijë. Kjo ikonë gjendej në kishën kushtuar Sh. Marisë në Shkodër. Sipas dëshmive të ndryshme të asaj kohe, thuhet se ikona braktisi kishën rrëzë kalasë së Rozafës me 25 prill 1467, pak para pushtimit të qytetit nga turqit, që kërcënonin çshenjtërimin e kishës, dhe mori rrugën fluturimthi duke kaluar detin drejt Italisë, e mbajtur nga dy engjëj. Kjo ngjarje u ndoq nga dy shtegëtarë shqiptarë, Gjorgji dhe De Sclavisi.

Në Itali, ikona e Zojës së Shkodrës u vendos në kishën e Gjenacanos, një kishë ndërtuar që në shekullin e dhjetë.

Këshilli i katërt i peshkopëve shqiptarë, i mbajtur në vitin 1895, e shpalli Zojën e Shkodrës "Pajtore të Shqipërisë".

Shkodranët e shprehin në këngë mjerimin që pushtoi qytetin pas shtegtimit të Figurës së Zojës dhe pushtimit osman:
 * "Qysh at ditë që na u largove / Te tana të zezat na kan ra".

Dita e festës së Zojës së Shkodrës është 26 prilli.

Historia
Festa e Zojes se Shkodres apo Zoja e Keshillit te Mire eshte me 26 prill

Lutje Zojës së Shkodrës
"''Më e lumja Virgjëra Mari, më e pastra Nënë e Perëndisë, shpërndarëse besnike e të gjitha dhuntive, deh! Për dashurinë e Birit Tuaj hyjnor ndriçojeni mendjen time, e më ndihmoni me këshillat Tuaja, që të mund të shoh e dua atë që duhet të bëj në çdo rrethanë të jetës. Shpresoj, O Virgjëresh e Panjollë, të marr nga ndërhyrja Juaj këtë përkrahje; pas Perëndisë, çdo besim i imi mbështet tek JU.

Por në druajtje që mëkatet e mia mund të pengojnë pasojën e lutjes sime, i urrej aq sa mundem, sepse përbuzen pafundësisht nga Biri Juaj.

Nëna ime e mirë, unë ju pyes vetëm këtë gjë: Çfarë duhet të bëj?"

Shiko edhe

 * Shën Maria
 * Kisha e Zojës së Shkodrës

Lidhje të jashtme

 * Zoja e Kshillit të Mirë
 * Dhe Zoja fluturoi përmes detit
 * Zoja e Kshillit të Mirë
 * Kisha martire
 * Zoja e Kshillit të Mirë në gjuhën italiane, angleze, franceze, spanjolle dhe gjermane.
 * SHENJTËT E KRISHTERË TË SHQIPËRISË: Robert Elsie